થતાં ખડાયતાની યુવા ટીમના આત્મવિશ્વાસમાં ગજબનો વધારો જોવા મળ્યો હતો. મોટો સ્કોર બનાવવા માટે જાણીતી કચ્છી કડવા પાટીદારના બૅટ્સમેનોનાં બૅટ ખડાયતાની બોલિંગ સામે ચાલતાં નહોતાં ત્યારે ૬ઠ્ઠી ઓવરમાં ૪૪ના સ્કોર પર વધુ બે વિકેટો પડતાં જંગી સ્કોરની આશા મરીપરવારી હતી. કચ્છી કડવા પાટીદારનો કોઈ પણ બૅટ્સમૅન રન કરવામાં સફળ ન થતાં એકમાત્ર ઓપનર પરેશ ધોલુ (૪૪)એ શાનદાર ઇનિંગ્સ વડે ટીમના સ્કોરને ૧૦ ઓવરના અંતે ૬ વિકેટે ૮૬ રન પર માંડ-માંડ પહોંચાડ્યો હતો.